ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบการดำเนินงานเก็บขนมูลฝอยติดเชื้อจากสถานพยาบาลในเขตกรุงเทพมหานคร โครงการจ้างเหมาเก็บขนและกำจัดมูลฝอยติเชื้อภายในศูนย์กำจัดมูลฝอยอ่อนนุช ซอยอ่อนนุช 86 แขวงประเวศ เขตประเวศ เมื่อวันที่ 8 มีนาคม 2566 เวลา 09.00 น. ซึ่งบริษัทกรุงเทพธนาคม จำกัด เป็นผู้รับจ้าง มีรถสำหรับเก็บขนมูลฝอยติดเชื้อ จำนวน 32 คัน พนักงานขับรถ 35 คน เก็บขนมูลฝอยติดเชื้อจากสถานพยาบาลในเขตกรุงเทพมหานคร เฉลี่ยวันละ 35 เที่ยว ปริมาณมูลฝอยติดเชื้อที่จัดเก็บได้ เฉลี่ยวันละ 55 ตัน หลังจากการเก็บขนมูลฝอยติดเชื้อแล้วเสร็จจะมีการล้างทำความสะอาดและใช้น้ำยาฆ่าเชื้อทำความสะอาดภายในโดยรอบตัวรถ เพื่อรอการนำรถไปใช้งานในการเก็บขนมูลฝอยติดเชื้อต่อไป จากการสอบถามพนักงานขับรถได้มีการนำรถเก็บขนมูลฝอยติดเชื้อไปจอดในสถานที่ตามเหตุร้องเรียน ทราบว่ามีการนำรถดังกล่าวไปจอดบริเวณที่มีการร้องเรียนบ้างเป็นบางครั้งคราว ซึ่งเป็นรถที่ล้างทำความสะอาดและผ่านการใช้น้ำยาฆ่าเชื้อเรียบร้อยแล้ว เนื่องจากพนักงานขับรถมีบ้านพักอยู่ในชุมชนบัวหลวง แขวงดอกไม้ เขตประเวศ      ทั้งนี้ บริษัทผู้รับจ้างได้ดำเนินการแจ้งให้กับพนักงานขับรถเก็บขนมูลฝอยติดเชื้อ ห้ามมิให้นำรถที่ใช้สำหรับเก็บขนมูลฝอยติดเชื้อ ไปจอดในชุมชนทุกกรณี เพื่อไม่ให้ประชาชนบริเวณนั้นเกิดความกังวลว่าอาจเกิดผลกระทบต่าง ๆ จากมูลฝอยติดเชื้อที่จัดเก็บได้
มีรถขยะมีพิษจอดกลางชุมชนค้างเป็นประจำหลายวัน  ชาวบ้านเกรงว่าจะติดเชื้อตามที่ระบุข้างรถ
ในนามชาวชุมชนขอขอบคุณในความใส่ใจดูแลแก้ปัญหาให้ชาวบ้านเป็นอย่างสูงจากใจจริงครับผม